b'\n_START_ARTICLE_\nLetalo na \xc4\x8dlove\xc5\xa1ki pogon\n_START_PARAGRAPH_\nZrakoplov na \xc4\x8dlove\xc5\xa1ki pogon (ang. Human-powered aircraft - HPA, rus. Muskuloljet) je zrakoplov, ki ga poganja oseba s svojimi lastnimi mi\xc5\xa1icami - najve\xc4\x8dkrat s pedaliranjem. Pri ugodnih vremenskih pogojih lahko izkori\xc5\xa1\xc4\x8da tudi naravne vzgornike, npr. termiko in pa vzgornike zaradi vetra, podobno kot jadralno letalo. _NEWLINE_Prvi poizkusi so bili neuspe\xc5\xa1eni, predvsem zaradi tega ker je za let potrebno veliko razmerje mo\xc4\x8d/te\xc5\xbea. Profesionalni atleti lahko razvijajo mo\xc4\x8d okrog 6-7 vatov/kg (okrog 400 vatov za 70 kg atleta) pribli\xc5\xbeno eno uro. Sodobni materiali kot npr. karbonska vlakna so precej zmanj\xc5\xa1ali te\xc5\xbeo in tako omogo\xc4\x8dili prakti\xc4\x8dne zrakoplove na \xc4\x8dlove\xc5\xa1ki pogon. \xc4\x8clove\xc5\xa1ko gnane Zra\xc4\x8dne ladje potrebujejo najmanj energije, ker vzgon zagotavlja vzgonski plin._NEWLINE_Prvi uspe\xc5\xa1ni zrakoplov na \xc4\x8dlove\xc5\xa1ki pogon je bil Gerhardt Cycleplane, ki ga je razvil W. Frederick Gerhardt iz Ohio-a, ZDA leta 1923. Imel je kar sedem kril in je bil visok 4,6 metra. Pilot je s pedali poganjal propeler. V prvih testih ga je povlekel avtomobil in potem spustil. Dosegel je vi\xc5\xa1ino 6 metrov (20 \xc4\x8devljev)._NEWLINE_Leta 1934 je Engelbert Zaschka iz Nem\xc4\x8dije zgradil istoimensko letalo, ki je poletelo okrog 20 metrov, vzletel je samostojno. _NEWLINE_30. avgusta 1935 je HV-1 Mufli (Muskelkraft-Flugzeug) poletel okrog 325 metrov dale\xc4\x8d. Zgradila sta Helmut H\xc3\xa4ssler in Franz Villinger. Izvedel je okrog 120 poletov, najdalj\xc5\xa1i je bil dol 712 metrov. Pri vzletu mu je sicer pomagal vle\xc4\x8dni kabel._NEWLINE_Marca 1937 je italijanska skupina, ki so jo sestavljali Enea Bossi (na\xc4\x8drtovalec), Vittorio Bonomi (graditelj)) in Emilio Casco (pilot) zgradila Pedaliante. Ni povsem jasno, \xc4\x8de je poletel samostojno. _NEWLINE_Prvi uradni let zrakoplova na \xc4\x8dlove\xc5\xa1ki pogon je izevdel pilot Derek Piggott z zrakoplovom SUMPAC 16. novembra 1961 v Veliki Britaniji.'